<classify> Wanajeshi wa Ruvu Shooting jana walifanikiwa kuvunja mwiko wa kutowafunga Yanga katika michezo ya Ligi Kuu Soka Tanzania Bara pamoja na michuano mingine baada ya kuibuka na ushindi wa bao 1-0, mchezo uliofanyika katika Uwanja wa Uhuru jijini Dar es Salaam. Nyota aliyepeleka kilio kwa Yanga katika mchezo huo ni Sadat Mohammed ambaye alifunga goli hilo dakika ya 20 baada ya kumzidi mbio beki wa Yanga Kelvin Yondani. Licha ya kutawala mchezo huo kwa muda mwingi lakini ukosefu wa umakini kwa washambuliaji wa Yanga ndiyo sababu ya kupoteza mchezo. Baada ya matokeo hayo, nimekuletea mambo 10 muhimu kutoka kwenye mchezo huo; 1: Kipa wa Ruvu Shooting, Bidii Hussein, amecheza mechi ya maisha yake. Ameonesha kiwango kikubwa na kuokoa michomo mingi kutoka kwa wacshambuliaji wa Yanga. Pengine huyu ndiyo anastahili kuwa mchezaji bora wa mchezo Man of the Match. 2: Molinga Falcao. Kwa kiasi fulani ameonesha kuna kitu mguuni mwake. Jambo kubwa la kufanyia kazi kwake ni shabaha ya kufunga tu. 3: Yanga ilipanga mabeki wa pembeni wenye sifa za mabeki wa kati. Wana nguvu hawana kasi. Marcelo mwenye namba amesugua dakika zote 90. Kwanini? Bila shaka haaminiwi. 4: Tshishimbi ni namba 8 aliyefanya majukumu ya namba 10. Sadney Urikhob ameendelea kuonesha tatizo lake kama straika wa kati. Hajui kufunga kabisa. 5: MAPINDUZI Balama ni mchezaji mzuri akicheza eneo la kiungo wa kati na sio pembeni. Amethibitisha hilo leo baada ya kuingia kipindi cha pili na kuonesha uhai mkubwa sana licha ya timu yake kushindwa kupata matokeo. 6: Patrick Sibomana hakuwa na mchezo bora. Alifeli kwenye kukokota, kupiga chenga hata kupiga faulo zenye madhara. 7: Salum Mayanga ameifunga Yanga aliyoijua. Akanufaika zaidi na presha ya Zahera kwenye uchu wa kuhitaji matokeo. 8: Yule nahodha wa Ruvu ametulia sana. Ni mpambanaji mwenye uelewa mkubwa wa mpira. 9: Yule kiungo wa Ruvu, Shaban Msala alijitahidi sana kuhimili presha ya Yanga na kuanzisha kaunta za hatari 10: Gol la Ruvu Shooting lililokataliwa halikuwa la kuotea. Kama sio mwamuzi, Ruvu Shooting walistahili ushindi wa 2-0. Kikosi cha Yanga SC: Farouk Shikalo, Mustafa Suleiman, Ally Mtoni Sonso, Lamine Moro, Papy Tshishimbi, Juma BalinyaMapinduzi Balama dk53, Feisal Salum, Sadney UrikhobMaybin Kalengo dk62 na Patrick SibomanaMrisho Ngassa dk69. Ruvu Shooting: Bidii Hussein, Omary Ally, Kassim Simbaulanga, Santos Mazengo, Rajab Zahir, Baraka Mtuwi, Edward ChristopherAbdul-Raham Mussa dk53, Shaaban Msala, Said Dilunga, Saadat MohammedMoses Shaaban dk71 na Emmanuel MartinWilliam Patrick dk77. VodacomPremierLeague Goli la Ruvu Shooting. 40: Yanga SC 0-1 Ruvu Shooting. Iko LIVE AzamSports2 VPL LigiKuuTanzaniaBara YangaSC RuvuShooting YangaRuvu A post shared by Azam TV azamtvtz on Aug 28, 2019 at 6:46am PDT Credit: Ali Kamwe  <topic>: MICHEZO 